CELEX: 32022R0727
Language: hu
Date: 2022-05-11 00:00:00
Title: A Bizottság (EU) 2022/727 rendelete (2022. május 11.) egy élelmiszerekkel kapcsolatos, a betegségek kockázatának csökkentéséről szóló, egészségre vonatkozó állítás engedélyezésének elutasításáról (EGT-vonatkozású szöveg)

2022.5.12.   
               
               
                  HU
               
               
                  Az Európai Unió Hivatalos Lapja
               
               
                  L 135/1
               
            
         A BIZOTTSÁG (EU) 2022/727 RENDELETE
         (2022. május 11.)
         egy élelmiszerekkel kapcsolatos, a betegségek kockázatának csökkentéséről szóló, egészségre vonatkozó állítás engedélyezésének elutasításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekkel kapcsolatos, tápanyag-összetételre és egészségre vonatkozó állításokról szóló, 2006. december 20-i 1924/2006/EK európai parlamenti és tanácsi rendeletre (1) és különösen annak 17. cikke (3) bekezdésére,
         mivel:
         
                     (1)
                  
                  
                     Az 1924/2006/EK rendelet értelmében az élelmiszerekkel kapcsolatos, egészségre vonatkozó állítások alkalmazása csak akkor megengedett, ha azokat a Bizottság az említett rendeletnek megfelelően engedélyezte, és ha azok szerepelnek az engedélyezett állítások listáján.
                  
               
                     (2)
                  
                  
                     A betegségek kockázatának csökkentésével kapcsolatos, egészségre vonatkozó állítások tekintetében az 1924/2006/EK rendelet 15. cikke előírja, hogy az élelmiszer-vállalkozóknak egy adott tagállam illetékes nemzeti hatóságához kell benyújtaniuk az egészségre vonatkozó állítások engedélyezése iránti kérelmeket. Az illetékes nemzeti hatóságnak az érvényes kérelmeket továbbítania kell az Európai Élelmiszerbiztonsági Hatóság (EFSA, a továbbiakban: Hatóság) felé.
                  
               
                     (3)
                  
                  
                     A kérelemről a Hatóságnak annak kézhezvételét követően haladéktalanul tájékoztatnia kell a többi tagállamot és a Bizottságot, és véleményt kell nyilvánítania az egészségre vonatkozó állításról.
                  
               
                     (4)
                  
                  
                     A Bizottság az egészségre vonatkozó állítás engedélyezéséről a Hatóság által megfogalmazott vélemény figyelembevételével határoz.
                  
               
                     (5)
                  
                  
                     A Han-Biotech GmbH által az 1924/2006/EK rendelet 14. cikke (1) bekezdésének a) pontja szerint, Németország illetékes hatóságán keresztül benyújtott kérelem beérkeztét követően kikérték a Hatóság véleményét a Symbiosal® vérnyomáscsökkentő és a hipertónia kockázatát mérséklő hatásával kapcsolatos, egészségre vonatkozó állításról (kérdés száma: EFSA-Q-2018-00002.). A kérelmező a következőképpen megfogalmazott állítást javasolta: „A hagyományos asztali só helyettesítőjeként használt Symbiosal® bizonyítottan mérsékli a vérnyomás-emelkedést. A vérnyomás-emelkedés a magas vérnyomás (hipertónia) egyik kockázati tényezője.”
                  
               
                     (6)
                  
                  
                     A Bizottság és a tagállamok 2018. július 25-én megkapták a Hatóság tudományos szakvéleményét (2), melynek következtetése szerint a rendelkezésre bocsátott adatok alapján a Symbiosal® fogyasztása és vérnyomáscsökkenés között nem mutattak ki ok-okozati összefüggést. Ennek megfelelően az állítás nem engedélyezhető, mivel nem felel meg az 1924/2006/EK rendeletben meghatározott követelményeknek.
                  
               
                     (7)
                  
                  
                     A kérelmezőnek az 1924/2006/EK rendelet 16. cikkének (6) bekezdése alapján benyújtott észrevételeit a Bizottság figyelembe vette az e rendeletben foglalt intézkedés megállapításakor.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az e rendelet mellékletében foglalt, egészségre vonatkozó állítás nem vehető fel az 1924/2006/EK rendelet 14. cikkének (1) bekezdésében említett engedélyezett állítások uniós listájára.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 404., 2006.12.30., 9. o.
         
         
            (2)  EFSA Journal 2018;16(7):5364.
      
      
         
            MELLÉKLET
            Elutasított, egészségre vonatkozó állítás
            
                        Kérelem – az 1924/2006/EK rendelet vonatkozó rendelkezései
                     
                     
                        Tápanyag, egyéb anyag, élelmiszer vagy élelmiszercsoport
                     
                     
                        Állítás
                     
                     
                        Az EFSA véleményének hivatkozási száma
                     
                  
                        A 14. cikk (1) bekezdésének a) pontja szerinti, betegség kockázatának csökkentésével kapcsolatos, egészségre vonatkozó állítás.
                     
                     
                        Symbiosal® (tengeri sót (97 %) és kitozánt (3 %) tartalmazó étrend-kiegészítő).
                     
                     
                        A hagyományos asztali só helyettesítőjeként használt Symbiosal® bizonyítottan mérsékli a vérnyomás-emelkedést. A vérnyomás-emelkedés a magas vérnyomás (hipertónia) egyik kockázati tényezője.
                     
                     
                        Q-2018-00002